Oficiālais Vēstnesis L 022 , 24/01/1997 Lpp. 0019 - 0020



Komisijas Regula (EK) Nr. 123/97 (1997. gada 23. janvāris), ar ko papildina pielikumu Komisijas Regulai (EK) Nr. 1107/96 par ģeogrāfiskās izcelmes norāžu un cilmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā (dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību [1], un jo īpaši tās 17. panta 2. punktu, tā kā par konkrētiem nosaukumiem, kurus saskaņā ar Padomes Regulas (EEK) Nr. 2081/92 17. pantu paziņojušas dalībvalstis, tika pieprasīta papildu informācija, lai pārliecinātos, ka tie atbilst minētās regulas 2. un 4. pantam; tā kā šī papildu informācija pierāda, ka nosaukumi atbilst minētajiem pantiem; tā kā tāpēc tie ir jāreģistrē un jāiekļauj pielikumā Komisijas Regulai (EK) Nr. 1107/96 [2], kas grozīta ar Regulu (EK) Nr. 1263/96 [3]; tā kā pēc trīs jauno dalībvalstu iestāšanās jāsākas sešu mēnešu periodam, kas paredzēts Padomes Regulas (EEK) Nr. 2081/92 17. pantā; tā kā daži no nosaukumiem, kurus paziņojušas šīs dalībvalstis, atbilst minētās regulas 2. un 4. pantam, un tādēļ tie ir jāreģistrē; tā kā šajā regulā paredzētie pasākumi ir saskaņā ar Ģeogrāfiskās izcelsmes norāžu un cilmes vietu nosaukumu regulatīvās komitejas atzinumu, IR PIEŅĒMUSI ŠO REGULU. 1. pants Šīs regulas pielikumā minētos nosaukumus ar šo iekļauj Regulas (EK) Nr. 1107/96 pielikumā. 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 23. janvārī Komisijas vārdā — Komisijas loceklis Franz Fischler [1] OV L 208, 24.7.1992., 1. lpp. [2] OV L 148, 21.6.1996., 1. lpp. [3] OV L 163, 2.7.1996., 19. lpp. -------------------------------------------------- PIELIKUMS A. LĪGUMA II PIELIKUMĀ UZSKAITĪTIE PRODUKTI, KAS PAREDZĒTI CILVĒKU UZTURAM Gaļas produkti VĀCIJA - Ammerläender Dielenrauchschinken/Ammerläender Katenschinken (AĢN) - Ammerläender Schinken/Ammerläender Knochenschinken (AĢN) - Schwarzwäelder Schinken (AĢN) Sieri VĀCIJA - Allgäeuer Bergkäese (ACN) - Allgäeuer Emmentaler (ACN) [1] - Altenburger Ziegenkäese (ACN) AUSTRIJA - Gailtaler Almkäese (ACN) Olīveļļas ITĀLIJA - Riviera Ligure (ACN) Augļi, dārzeņi un graudaugi GRIEĶIJA - Ķirši Κεράσια τραγανά Ροδοχωρίου (Kerasia Tragana Rodochoriou) (ACN) - Galda olīvas Κονσερβολιά Πηλίου Βόλου (Konservolia Piliou Volou) (ACN) [2] SOMIJA - Kartupeļi Lapin Puikula (ACN) Svaigas zivis, gliemji, vēžveidīgie un to izstrādājumi APVIENOTĀ KARALISTE - Whitstable oysters (AĢN) B. REGULAS (EEK) Nr. 2081/92 I PIELIKUMĀ UZSKAITĪTIE PĀRTIKAS PRODUKTI Maize, mīklas izstrādājumi, kūkas, konditorejas izstrādājumi, cepumi un citi miltu izstrādājumi VĀCIJA - Aachener Printen (AĢN) Dabiskie sveķi GRIEĶIJA - Τσίκλα Χίου (Tsikla Chiou) (ACN) - Μαστίχα Χίου (Masticha Chiou) (ACN) C. REGULAS (EEK) Nr. 2081/92 II PIELIKUMĀ UZSKAITĪTIE LAUKSAIMNIECĪBAS PRODUKTI Ēteriskās eļļas GRIEĶIJA - Mastikas eļļa Μαστιχέλαιο Χίου (Mastichelaio Chiou) (ACN) [1] Nosaukuma "Emmentaler" aizsardzība netiek lūgta. [2] Nosaukuma "Πηλίου" (piliou) aizsardzība netiek lūgta. --------------------------------------------------